La Universitat de València, únic centre de la Comunitat entre els set espanyols seleccionats al rànquing THE Reputation

## La Universitat de València, únic centre de la Comunitat entre els set espanyols seleccionats al rànquing THE Reputation

Edifici de Rectorat de la Universitat de València.

La Universitat de València ha entrat per primera vegada en el rànquing Times Higher Education World Reputation Rankings, en l'edició de 2025, i és una de les set reconegudes en l'àmbit espanyol, l’única valenciana. Es tracta d’un rànquing que classifica les millors universitats per reputació acadèmica i prestigi a escala mundial. La UV destaca juntament amb altres 300 institucions de 38 països i territoris.

En la seua 14a edició, la classificació de 2025 es basa per primera vegada en sis indicadors agrupats en tres dimensions, per a proporcionar una avaluació més sòlida de la reputació i reflectir que aquesta qüestió és cada vegada més rellevant entre la comunitat acadèmica.

Així, sobre les 300 institucions classificades, la Universitat de València se situa en l’interval 101-155 a escala europea, entre el 201-300 a escala mundial i en la posició espanyola 6-7.

Les dimensions del rànquing són la comparació per parells –amb un pes del 20% de la qualificació–, en la qual rd preseleccionen les universitats i els enquestats les col·loquen en ordre d’1 a 5, i també la diversitat dels votants (20%), que considera que una institució amb vots procedents d’una àmplia gamma de països i territoris (i àrees temàtiques) té una reputació més sòlida que una altra en la qual els vots procedeixen d’un nombre reduït de països o matèries.

Finalment, el recompte de vots, amb un 60% de la ponderació, consisteix en una enquesta realitzada a una mostra d’acadèmics seleccionats per THE, en la qual es pregunta per les universitats que ells perceben com les millors per a la investigació o la docència en el seu camp.

En l'àmbit internacional, aquesta classificació la lidera la Universitat de Harvard, el Massachusetts Institute of Technology i la Universitat d’Oxford. A Espanya, la lideren la Universitat de Barcelona, la Universitat Autònoma de Madrid i la Universitat Carles III de Madrid.

**Més informació en el Servei d’Anàlisi i Planificació UV:** **https://ir.uv.es/J5akpmA**

**Times Higher Education (THE) World Reputation Rànquings 2025:****https://www.timeshighereducation.com/world-reputation-rankings**

Arxivat en:
Internacionalització recerca
, Institucional
, Rànquings
, Dades estadístiques, indicadors i informes
, Investigació a la UV

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar